Juru dhangsah pawèstri wicantên: Têtiyangipun sadaya samangke sampun sami kesah. Sajatosipun ingkang dipun ancam punika panjênêngan tuwan. Salah satunggal wontên ingkang wicantên, bilih tiyang mônca ingkang nyukani arta supados amêjahana panjênêngan, samangke tanganipun tugêl saha dipun upakara wontên ing griyanipun Ahmad bin Sulèp, nanging piyambakipun aprajangji badhe nyukani arta langkung kathah malih, manawi wontên tiyang ingkang sagah mêjahi panjênêngan wontên ing têngah-têngahing margi ingkang dhatêng Busaadah.